
KÖRÖSTARCSA KÖZSÉG ÖNKORMÁNYZATA ÁLTALÁNOS ISKOLA ÉS ALAPFOKÚ MŰVÉSZETOKTATÁSI INTÉZMÉNY TÁMOP 3.1.4

Az SNI tanulók beilleszkedését segítő program
Intézményünk rövid bemutatása: 

Iskolánk 8 évfolyamos, évfolyamonként egy vagy két párhuzamos osztállyal működő általános iskolai és alapfokú művészetoktatást biztosító intézmény. Alapfokú művészetoktatásunk kiváló minősítéssel rendelkezik. Emellett az 5. osztálytól kiemelt matematika-oktatás is jellemzi az oktatási struktúránkat. 

Az intézményünk 2000 óta vesz részt a  befogadás és integrálás tevékenységében, a törvény által előírt keretek között. Az integrált tanulók rehabilitációs tevékenységének minél jobb kibontakozását egy jól felszerelt tanulóbarát fejlesztő szoba segíti. Itt a tanulók délutáni foglalkozások keretében is megkapják a számukra szükséges plusz fejlesztést. Az SNI tanulók beilleszkedését már első osztálytól folyamatosan figyelemmel kísérjük és a megfelelő szakember segítségével a pedagógusok is felkészülnek a fogadásukra. 
A délutáni tanulásra, étkezetésre és foglalkoztatásra irányuló szülői és a tanulói igényeket 2 csoportos napközi otthoni és tanulószobai foglalkozások szervezésével elégítjük ki

Szaktantermeink: számítástechnika, ének-zene, természettudományi, nyelvi labor, technika, művészeti. Alapfokú művészetoktatásunk telephelye egy uniós forrásból épült Népi Kulturális Ökocentrum, amely felszereléseivel együtt a 21. század követelményeinek megfelelő létesítmény. 

   

Az iskolai testnevelési és sport feladataink ellátásához egy 20x40 m-es aszfaltozott kézilabdapályával és egy 18x36 m-es tornateremmel rendelkezünk. 

Az iskolához tartozó napközi otthonos konyha a gyermekeink étkeztetése mellett községi feladatokat is ellát. 

A nevelés és oktatás irányítását 19 szakképesítéssel rendelkező pedagógus segítségével oldja meg az iskola vezetése. 

Az iskolánkban folyó pedagógiai munka kiemelt területei: 

· a matematika emelt szintű oktatása az 5. osztálytól kezdődően, 

· a nemzetközi kommunikációt elősegítő idegen nyelvoktatás német nyelvből, 

· a modernkori társadalmi-gazdasági eligazodást segítő magas színvonalú számítástechnika oktatása, 

· a gyermekek testi fejlettségét és edzettségét elősegítő kézilabda labdajáték folyamatos szervezése és versenyzési lehetőség megteremtése a DSE-n belül. 

Iskolánk életének meghatározó eleme a hagyományaink folyamatos ápolása és méltó megünneplése, a tanévnyitó ünnepély, a téli és tavaszi szünet előtti kulturális bemutatók, az Erzsébet-bál, a farsangi rendezvények, a táncoktatáshoz kapcsolódó vizsgabál, a sportnapok, a természetvédelmi nap, a tanév végi kirándulások, a tanévzáró ünnepély és ballagás kereteiben. 

A tehetséges, de rászoruló tanulóinkat segíti a „Lehetőséget a tehetségnek" iskolai alapítványunk. 

A tanulók szabadidős programjainak szervezését jól működő diákönkormányzatunk segíti. 

Intézményünk minőségpolitikai nyilatkozata        
           

Iskolánk elkötelezi magát minden belső és külső tevékenységében, hogy partnerei igényeit és elvárásait minél teljesebb körben törekszik megismerni, és azt az intézmény sajátosságait figyelembe véve kielégíteni. Rugalmasan alkalmazkodik az intézményünket érintő igényekhez és kihívásokhoz. 

Iskolánk elsősorban a gyermekek és tanulók nevelési és oktatási igényeinek kíván megfelelni, és az érdekeit szolgálni. 

Minőségpolitikánk megvalósításával azt szeretnénk elérni, hogy gyermekeink, tanulóink társadalmilag hasznos, egyénileg sikeres emberekké váljanak. 

A tanulóinkat olyan ismeretek birtokába juttatjuk, amely segíti őket az élethosszig tartó tanulásukban. 

Nálunk a minőségi munka, a megújulás és korszerűség kritériuma alapkövetelmény, melynek garanciája a munkatársak felkészültsége, képzése és önképzése, a dolgozók munkájában a lelkiismeretesség vállalása. 

A saját minőségirányítási rendszer működtetése és folyamatos fejlesztése. 

Intézményünk kinyilvánítja, hogy szolgáltatásaink minőségének fejlesztése és szinten tartása minden dolgozónk személyes felelőssége. 

Sajátos nevelési igényű tanulók beilleszkedését segítő program

A Köröstarcsa Község Önkormányzata Általános Iskola és Alapfokú Művészetoktatási Intézmény Pedagógiai Programjában vállalta a helyi sajátos nevelési igényű tanulók integrált oktatását, gyógypedagógus és fejlesztő pedagógus közreműködésével.

Iskolánkban szükségesnek tartjuk a tanköteles korú – biológiai-pszichológiai és környezeti okokra visszavezethető – az érvényben lévő jogszabályok alapján áthelyezett, sajátos nevelési igényű tanulók oktatását, nevelését biztosító integrált képzést, mivel térségünkben egyre nagyobb számban jelennek meg az ilyen problémával küzdő tanulók.

Helyi pedagógiai programunknál alapul vesszük, hogy a sajátos nevelési igényű gyermek minden más gyermekkel közös emberi tulajdonságokkal rendelkezik, hogy ugyanabban a kultúrában, emberi közösségben, társadalomban él. Ezért felnőtté válásukhoz biztosítjuk iskolai kereteinken belül az elsajátítható tudást és a kialakítandó képességeket, szem előtt tartva egészséges személyiségfejlődésük megalapozását, fejlesztését, illetve oktatásukhoz – nevelésükhöz nélkülözhetetlen speciális szükségleteiket.

Az integrált képzés a speciális egyéni szükségletekhez is igazított sajátos módszerekkel, ismeretanyag-elrendezéssel, értékelési rendszerrel,  a NAT-ban lefektetett általános célok és a közoktatás tartalmi szabályozásának elveihez alkalmazkodva, figyelembe véve a fogyatékos tanulók pedagógiai programjának irányelveit, valamint kerettantervüket.

Az integrált képzésben résztvevők az általános iskola tanítási rendjéhez alkalmazkodnak, minden évfolyamon a saját osztályukban, rendes tanórai keretek között, egyéni megsegítéssel, differenciált oktatási módszerrel részesülnek a képzésben. Részükre a délutáni órákban külön fejlesztő foglalkozásokat szervezünk, kiscsoportos formában, fejlesztési igényüknek megfelelően.

 Alapelv

1. A speciális nevelés alapeszménye, olyan elfogadó környezet kialakítása, ami a sérült gyermek erényeit, sikeres próbálkozásait értékeli, másságát elfogadja, a sajátos értelmi és személyiség állapotához igazodó nevelést, oktatást helyezi előtérbe, és ez a sérült gyermek harmonikus személyiségfejlődését eredményezi.

2. Az intézmény, mint befogadó intézmény vállalja a sajátos nevelési igényű tanulók ellátásához nélkülözhetetlen többletszolgáltatások biztosítását

· gyógypedagógus foglalkoztatását,

· fejlesztő pedagógus alkalmazását

· logopédus alkalmazását

3. A tanítás-tanulás folyamatában maximálisan figyelembe veszi az egyes tanuló sajátos nevelési igényét,  és ennek érvényét szerzi az egyedi sajátosságokhoz igazított differenciált tartalmak, módszerek, eszközök alkalmazásával.

 Cél

1. A sajátos nevelési igényből eredő hátrányok megelőzése, csökkentése, a képességek kibontakoztatása, az iskolai életbe való beilleszkedés támogatása.

2. Összhang megteremtése, hogy a sajátos nevelési igényű tanuló ugyanolyan ellátásban részesüljön, mint más gyermek problémája figyelembe vétele mellett.
 Feladat
· Az integráltan tanuló sajátos nevelési igényű gyermekek számára speciális pedagógiai segítségnyújtás.

· Az együttműködés formáinak kialakítása 

· A sérült tanuló megfigyelése, fejlesztésének, lehetőségeinek, korlátainak értelmezése, team-munkában a gyógypedagógussal, a szakértői vélemény alapján.

· A fejlesztés tervezése tanórai keretek között, az egyéni és csoportos fejlesztő tevékenység speciális pedagógiai segítségnyújtással – a gyógypedagógus közreműködésével

· A gyógypedagógiai nevelés számára biztosított szakanyagok, tankönyvek, taneszközök beszerzése, felhasználásuk, beemelésük ütemezése a gyógypedagógus irányításával.

· A tanuló fejlődésének, elért eredményeinek meghatározása, rögzítése együttesen kialakított vélemény szerint .

SNI-s tanulók habilitációs, rehabilitációs ellátása:

· Ezek a gyerekek különleges gondozást igényelnek és iskolánkban ezt meg is kell kapniuk.

· Olyan tanítási-tanulási folyamatot kell számukra biztosítani, amivel problémájuk megoldásában nyújt segítséget, /pl.: eszközök, időkeret stb./ úgy, hogy a tanuló egyéni sikereket érjen el.

· A sajátos nevelési igényű tanulók fejlesztésére követelményeket kell meghatározni, egyéni fejlesztési tervet kell készíteni. A törvényben előírt szakember meghatározott időkeretben foglalkozik ezekkel a gyerekekkel iskolánkban.

· A szükséges pedagógiai feltételek biztosítása a sajátos nevelési igényű tanulók számára: A nevelés, oktatás, fejlesztés kötelezően biztosítandó pedagógiai feltételeit a közoktatási törvény foglalja össze. A közoktatási törvény a sajátos nevelési igényű tanulókhoz igazodva az általánosan kötelező feltételeket több területen módosítja, illetve kiegészíti olyan többletszolgáltatásokkal, amelyeket ki kell alakítani, és hozzáférhetővé tenni a sajátos nevelési igényű tanulók számára, mint például:

- tankönyvek, tanulási segédletek, fejlesztő eszközök

 Integrált nevelés, oktatás

Iskolánk oktató-nevelő munkájának legfontosabb feladata a másság elfogadása, egymás iránti empátia, tolerancia. Folyamatos kapcsolattartás a szülők közösségével, hogy fogadják el ezeket a gyerekeket. Nevelőink a tananyag feldolgozásánál figyelembe veszik az SNI-s tanulásra jellemző módosításokat, együttműködnek a különböző szakemberekkel, javaslataikat, iránymutatásaikat elfogadják, beépítik a pedagógiai folyamatokba.

 Az enyhén értelmi fogyatékos tanuló

Az enyhén értelmi fogyatékos tanulók személyiségfejlődési zavara, akadályozottsága, az idegrendszer különféle eredetű, öröklött vagy korai életkorban szerzett sérülésével és/vagy funkciózavarával függ össze. Az enyhe fokú értelmi fogyatékosság (mentális sérülés) diagnosztizálása elsősorban orvosi, gyógypedagógiai és pszichológiai feladat.

Pszichodiagnosztikai vizsgálatokkal megállapítható a kognitív funkciók lassúbb fejlődése, valamint más, nem intellektuális területeken jelentkező eltérések.

Az enyhén értelmi fogyatékos tanulók fejlődése igen eltérő attól függően, hogy milyen egyéb érzékszervi, motorikus, beszédfejlődési, viselkedési stb. rendellenességeket mutatnak, amelyek vagy oksági összefüggésben állnak az értelmi fogyatékossággal, vagy következményesen egyéb hatásokra alakulnak ki. Tanulási helyzetekben megfigyelhető jellemzőik: a téri tájékozódás, a finommotorika, a figyelemkoncentráció, a bonyolultabb gondolkodási folyamatok, a kommunikáció, valamint a szociális alkalmazkodás fejlődésének eltérései. Ezek egyébként változó mértékben és mindig egyedi kombinációban jelennek meg, a tanulási képesség különböző mértékű fejlődési zavarát is mutatják és akadályozzák az iskolai tanulás eredményességét. Az enyhén értelmi fogyatékos tanulókat jellemző tünetek az iskoláskor előtt kevésbé feltűnőek. 
Az intézményes ellátásuk  legfontosabb célkitűzése, hogy  az integrált nevelés és oktatás úgy valósuljon meg, hogy ne legyen szükség az elkülönített gyógypedagógiai ellátásra. Ez nem a különleges gondozás megszervezésének folyamatában eredményez változtatást, hanem az érintett értelmi fogyatékos tanulókkal kapcsolatos pedagógiai szemléletváltást segíti. A nevelésükhöz szükséges feltételek – a közoktatásról szóló törvény szerint –:

a) a fogyatékosság típusának és súlyosságának megfelelő gyógypedagógiai tanár 

b) speciális tanterv, tankönyv és más segédletek, illetve 

c) a szakértői és rehabilitációs bizottság által meghatározott szakmai szolgáltatások biztosítása.

Az enyhén értelmi fogyatékos tanulók nevelési igényeinek megfelelő gyógypedagógiai nevelés és terápia hatására fejlődésük a mentális képességek területén is számottevő lehet.

 Az integrált keretek között nevelt enyhén értelmi fogyatékos tanulók fejlesztése

Az integrált keretek között nevelt enyhén értelmi fogyatékos tanulók nevelésében az irányelvben leírtakat kell alkalmazni, figyelembe véve a befogadó intézményünk pedagógiai programját, helyi tantervét. A intézményünk pedagógiai programjában szerepelnie kell a fogyatékos tanuló nevelésének, oktatásának sajátos elveinek, és figyelembe kell vennie a tanulást, fejlődést nehezítő körülményeket is. Ezen belül meg kell határozni és biztosítani kell azokat a segítő eljárásokat, amelyek az eredményes integráció feltételei lehetnek. A fejlesztéshez, habilitációs és rehabilitációs célú foglalkozások vezetéséhez, az egyéni fejlesztő programok kimunkálásához, a tantárgyak fejlesztési feladatainak megvalósításához a szakirányú képesítéssel rendelkező gyógypedagógiai tanár együttműködése szükséges. Amennyiben a tanuló állapota megkívánja, úgy más szakembert (pl. terapeuta, logopédus, pszichológus, orvos, konduktor) is be kell vonni a fejlesztő munkába.

Pszichés fejlődés zavara miatt a nevelési, tanulási folyamatban tartósan akadályozott tanuló

Tanulási, beilleszkedési, magatartási zavarok hátterében részképesség zavarok, kóros hyperkinetikus vagy kóros aktivitászavar és/vagy figyelemzavar kialakulatlansága vagy fejletlensége áll fenn.

a, Részképességzavar: az iskolai teljesítmények-elsősorban az alapvető eszköztudás /írás, olvasás, számolás/ - elsajátításának nehézségei.

b, Kóros hyperkinetikus, kóros aktivitászavar, figyelemzavar: az érintett tanuló rövidebb ideig tud a feladathelyzetben megmaradni.

Ezek a tanulók érzékenyebbek az időjárás változására, fáradékonyabbak, nehezen viselik a várakozást, gyakrabban van szükségük pihenésre, szünetre, egyedüllétre.

Pszichés fejlődés zavar miatt a nevelési, tanulási folyamatban akadályozott tanulók fejlesztése

· egészséges énkép, önbizalom kialakítása 

· kudarctűrő-képesség növelése 

· önállóságra nevelés. 

A fejlesztés kiemelt célja:
Diszlexia, diszgráfia:

A diszlexia a tanulási zavarok fogalomkörébe tartozik, intelligenciaszinttől független olvasási, helyesírási gyengeség. Háttérben idegrendszeri sérülési, organikus eltérési, érési késése, működési zavar, örökletesség, lelki és környezeti ok áll.

 Ezeknek a tanulóknak differenciáltan az aktív szókincse és gyenge az emlékezete.

Nehezen alakul ki hang-betű kapcsolat, gyakori a betűtévesztés az olvasás során. Nehéz a figyelem megosztása az olvasási technika és a szöveg tartalma között. Gyenge a szövegértése. 

Diszgráfia esetén nehezen tanul meg írni. Az írómozgás egyenetlen, lendülete és ritmusa töredezett, fáradékonyabb.

Fejlesztési feladat:

· látás, hallás, mozgás koordinálása 

· olvasás, írás tanítása lassított tempóban, hangoztató-elemző, szótagoló módszerrel 

· élő idegen nyelv oktatása során problémájának figyelembevétele. 

Diszkalkulia

A diszkalkulia különböző számtani műveletek, matematikai jelek, kifejezések, szabályok megértésének, a számjegy, számkép felismerésének, a számok sorrendiségének, számneveket szimbolizáló vizuális alakzatok azonosításának a nehézsége. Ezeknél a tanulóknál hiányzik a matematikai érdeklődés, kialakul a mechanikus számlálás képessége.

Fejlesztés feladatai:

· érzékelés-észlelés, a figyelem, az emlékezet, a gondolkodás és a beszéd összehangolt, intenzív fejlesztése 

· testséma kialakítása 

· a matematikai nyelv tudatosítása 

· segítő, kompenzáló eszközök használata 

· szám-és műveletfogalom kialakítása 

· egyéni sajátossághoz igazodó gyakorlás 

Kóros hyperkinetikus vagy kóros aktivitászavar, a figyelemzavar.

Hyperkinetikus zavarok

Már kisgyermekkorban kialakulnak a tünetei a csapongás, figyelmetlenség, szabályok megszegése, többszöri konfrontálódás társakkal, megfontolatlanság.

Magatartási zavarok:

Jellemzője az agresszív vagy dacos magatartás, az életkorban elvárható szociális elvárásokat durván áthágja, nagyfokú harcosság, társakkal, tárgyakkal, állatokkal szembeni durva bánásmód, erőfitogtatás, indulatkitörések, hazudozás.

Fejlesztés feladatai:

· a tanuló helyének jó megválasztása az osztályban 

· egyénhez igazodó követelmény kialakítása 

· az alkalmazkodó készség fejlesztése 

· együttműködés családokkal, szakemberrel 

· sikerélmény biztosítása


Projekt módszer alkalmazása SNI tanulóknál
A projekt közösen végzett tevékenységek sorozata. Középpontjában egy gyakorlati jellegű probléma áll, melyet a  diákok és  tanárok közösen, több szempont szerint elemezve, komplex  módon dolgoznak fel. A projektmódszer legfontosabb értéke maga a munkafolyamat. Az egyéni munka mellett megjelenik a csoportos tevékenység, az együttműködés (kooperativitás). 
Mindenki saját képességei, egyéni tapasztalatai alapján járul hozzá a csoport munkájához.
Ezt a célt szolgálja az iskolánkban működő témahét, mely a változatos tevékenységek sorozatás keresztül járul hozzá az SNI tanulók jobb beilleszkedéséhez és személyre szabott fejlesztéséhez.
A projekt megvalósítása során a hangsúly az együttes munkálkodáson, egymás segítésén, elfogadásán, a kommunikációs készségek, technikák elsajátításán van. Ha ez valóban sikerül, akkor érvényesülhet a projekt didaktikai hármas alapelve: átélés – ismeretszerzés – megértés.

· 
A projektmódszer pozitívumai:
· A tanulók kezdeményező, aktív szerephez jutnak. 

· Saját érdeklődésük vezeti őket, így a motiváció igen erős. 

· Fejleszti a kommunikációs és szociális képességeket, a kreativitást, az ismeretszerzési képességet, a problémamegoldó és analitikus gondolkodást, az önállóságot, a kooperációt, a tervezést, az alkalmazkodást, az időbeosztást, az információk megosztását. 

· Az ismeretek, jártasságok, szokások elsajátítását indirekt úton biztosítja. 

· Saját képességeiknek megfelelően tudnak részt venni egy-egy probléma megoldásában. 

· Konkrét, hasznosítható, gyakorlati tudást nyújt. 

· Lehetőség nyílik újfajta  tanár-diák kapcsolat kialakítására. 

· Örömteli, stresszmentes együttműködést biztosít. 

· Megvalósul az egymástól történő tanulás elve. 
Nehézségek a módszer alkalmazásakor 
· A kiváló tanulók egyéni kognitív teljesítménye nem biztos, hogy mindig összhangban áll a csoport által vállalt célokkal, feladatokkal 

· Nehezen tervezhető a munka 

· Nagyobb az alapzaj 

· Jól felkészült pedagógusok együttműködése szükséges 
Témahét leírása
Téma: Őszi népszokások

Korosztály: 1-3. évfolyam

Cél: Az őszről és az évszakot érintő népszokásokról eddig szerzett tanult ismeretek felhasználása, kibővítése és ezek gyakorlati alkalmazása

Fejlesztendő kompetenciák:

· Szociális – vitakészség, tolerancia, illem, empátia, véleményalkotás 

· Kommunikációs- beszédkészség, szövegalkotás, írásbeli kifejezőképesség, előadói képesség, véleményalkotás

· Személyes – saját vélemény előadása, megfogalmazása, befogadó készség, önismeret, önfejlesztési képesség

· Kognitív képesség – kíváncsiság, anyanyelvi beszéd, gondolkodási képesség, tudásszerző tanulási képesség

Őszi témahét az 1. osztályban

Javasolt téma feldolgozási irányok:

Versek, mesék, dalok gyűjtése az őszről. Élményrajz készítése a kirándulásokon, séták során gyűjtött tapasztalatok és megfigyelések alapján. Talpalatnyi természet – kis képek ragasztása a gyűjtött termésekből, kérgekből, levelekből. Gyümölcssaláta készítése őszi gyümölcsökből. Termések, levelek, magvak gyűjtése ezekből levélnyomatok és képek készítése.

Zenehallgatás (Vivaldi:Négy évszak – Ősz) alapján élményrajz készítése – mi jut eszembe a zenéről. 

Jeles napok, népszokások gyűjtése. Beszélgetés az őszi természet változásairól – Mi változott nyár óta. Képek gyűjtése az őszi természetről, tabló. Körjátékok gyűjtése és eljátszása.
Fejlesztendő tanulói képességek:

- kreativitás

- olvasás, írás, írásbeli kifejezőkészség, szövegalkotás

- ábrázolás, rajz

- képzelet

- ritmusérzék, hangképzés

- előadói képesség

- emlékezet

- saját vélemény megfogalmazása

- együttműködés

- egymásra figyelés

- türelem, tolerancia

Megjelenő produktumok:

- Történetek

- Versek

- Rajzok

- Tablók

- Gyűjtemények

- Képek

Őszi téma feldolgozása foglalkozásokra bontva:
1. napi foglalkozás: 

8-12 óráig

Tanulmányi séta. Az ősz jellemző jegyeinek, az időjárás megváltozásának, az ősz emberekre, 

állatokra, növényekre való hatásának megfigyelése. Különböző levelek, termések gyűjtése. 

- Manuális tevékenység választás alapján: 

                     - A foglalkozáshoz a gyűjtött levelek lepréselése, képek készítése. 

                  - Őszi fa készítése levéllenyomattal 

2. napi foglalkozás: 
          8-12 óráig

Feladat  őszi gyümölcsök gyűjtése.  

- Nagy László: Dióverés című a vers bemutatása, vershez illusztráció készítése. 

- Beszélgetés arról, ki, miért szereti ezt az évszakot. 

- A gyerekek által gyűjtött, és a tanító által behozott gyümölcsök megnevezése, jellemző 

jegyeinek megfigyelése. 

- Kóstolás- letakart gyümölcsök felismerése ízek alapján. 

- A gyümölcsök táplálkozásunkban betöltött szerepének tudatosítása.

- Gyümölcssaláta készítése őszi gyümölcsökből.
Játék: Csősz, csősz lopom…

3.  napi foglalkozás:

8-10 óráig

 A szüret eseményeinek, folyamatának megismerése, beszámolók szüreti élményekről. 

- Manuális tevékenység választás alapján: 

                 - Szőlőfürt készítése gyűrt krepp-papírból. 

                 - Gyümölcsök formázása gyurmából. 

 Munka közben zenehallgatás. Vivaldi: Négy évszak Ősz tétel. Őszi dalok, versek hallgatása. 

 Ritmizálás: Weöres Sándor: Őszi éjjel című verse. 

 Játék: Piros bornak, bor hajtója…

10-12 óráig

Színházlátogatás.

4. napi foglalkozás: 
8—12 óráig

Feladat zöldségfélék gyűjtése.
- L. Fittler Vilma: Saláta Sára

- Találós kérdések a zöldségekről 
- Őszi munkák a határban, kiskertekben. 

- A gyerekek által gyűjtött, és a tanító által behozott zöldségfélék látás alapján való megnevezése, majd tapintás útján való felismerése. 

- Manuális tevékenység:

                     - Zöldségféléket ábrázoló tabló készítése nyírással, ragasztással, kiscsoportban.

Játék: Zöldségsaláta ( helycserélős játék)                    

5. napi foglalkozás:
8-12 óráig

Feladat: Márton napi népszokások, hagyományok. ( mesehallgatás - Gőgös Gúnár Gedeon)

· Manuális tevékenység: - Libabáb készítése gyűrt krepp-papírból 

                                            -  Libás fejdísz készítése.

                                            - Liba keresése és színezése feladatlapon
Játék: Gyertek haza ludaim… 

           Hatan vannak a mi ludaink…
Utolsó nap lampionos felvonulással zárul.
Versek:    - Nagy László: Dióverés
  - Weöres Sándor: Őszi éjjel

  - L. Fittler Vilma: Saláta Sára

   Mese:        - Gőgös Gúnár Gedeon
Zene:        - Vivaldi:Négy évszak – Ősz
Játékok:      - Csősz, csősz lopom…

                     -  Piros bornak, bor hajtója…

                     -  Zöldségsaláta ( helycserélős játék)

                     -  Gyertek haza ludaim… 

                     -  Hatan vannak a mi ludaink…
Szükséges eszközök a hétre: 
· színes krepp-papír ( zöld, lila, kék, fehér, piros)

· gyurma
· olló
· ragasztó
· háztartási csomagolópapír 

· színes papír

· hurkapálca

· cellux
2.osztály
Cél: 
Ismerkedés az őszi szokásokkal, hagyományokkal.


Népi hagyományok felkutatása


Alkotó munkával népies bemutató tárgyak készítése

          Népi játékok tanulása

          Őszi hangulatkeltés versek, mesék hallgatásával

Fejlesztendő terület:


Kommunikációs képesség


Szociális képesség


Kézügyesség fejlesztése


Együttmunkálkodás képességének fejlesztése


Tolerancia a másik iránt


Viselkedéskultúra fejlesztése

          Fantázia, kreativitás fejlesztése

Szükséges eszközök:


Termések, levelek, virágszirmok


Ragasztó, olló, 


Rajzlap


Pauszpapír


Sajtos doboz

Előkészületi munkák:

· Levelek gyűjtése és préselése

· Kukorica és más termények gyűjtése

· Tök behozatala az iskolába

· Kapcsolatfelvétel az Agrár ZRT-vel

· Lovas kocsik megszervezése

· Kapcsolatfelvétel a rendőrséggel a felvonulás biztosítására

· Szülők tájékoztatása és bevonása a programokba

· Színházi előadás egyeztetése a Szabó Károly Művelődési Ház és Könyvtárral

Program:

	HÉTFŐ:
	Tevékenység
	Helyszín

	8-10 óra
	Őszi dalok gyűjtése,

éneklése

Tanult és gyűjtött dalok hangszeres kísérése, alkalmi zenekar felállítása
	osztályterem

	10-12 óra
	Könyvtárlátogatás

Őszi népszokások gyűjtése

· Szüreti szokások

· Gyümölcsszedés ünnepei

· Lakodalmi szokások

· disznótor
	Szabó Károly Művelődési Ház és Könyvtár


	KEDD
	Tevékenység
	Helyszín

	8-10 óra
	Márton napi szokások felelevenítése

Liba-báb készítése

Játék: Gyertek haza ludaim
	Iskola



	10-12 óra
	Látogatás az Agrár ZRT-be

Kukoricamorzsolás megismerése

Ismerkedés a betakarítási munkákhoz szükséges eszközökkel

Termények tárolásának megfigyelése
	Tarcsai Agrár ZRT


	SZERDA
	Tevékenység
	Helyszín

	8-10 óra
	Népi játékok tanulás, eljátszása

· vadászkutya

· csűrizés
	tornaterem

	10-12 óra
	színházlátogatás
	Szabó Károly Művelődési Ház és könyvtár


	CSÜTÖRTÖK
	Tevékenység
	Helyszín

	8-12 óra
	Őszi termésekből, levelekből, szirmokból dekorációs kép készítése

Lámpionok oldalának díszítése
	Iskola


	PÉNTEK
	Tevékenység
	Helyszín

	8-12 óra
	Lampion készítése

Lovas kocsik díszítése

Készülődés az esti lampionos felvonulásra
	Iskola és iskola udvara

	17-19 óra
	Esti lampionos felvonulás
	Útvonal. József A. utca-Rákóczi u- Deák u.- Kossuth u- Kossuth tér-iskola udvar


Témahét: Őszi népszokások              3.osztály

	
	Hétfő
	Kedd
	Szerda
	Csütörtök
	Péntek

	1.
	Témahét meghatározása játékos feladatokkal
	Népi gyermekjátékok (Helyszín: tornaterem)
	Zajkeltés népi ritmushangszerekkel (szüret kezdete); népi körjáték
	Kukoricafosztás meséléssel
	Halloween – Az ünnep eredete

	2.
	Rímes mondások – Népi megfigyelések az őszi időszakról
	
	Mennyiségek, relációk a szüret témakörében
	Őszi népszokásokhoz kapcsolódó ételek
	Halloween-i ötletelés

	3.
	Szent Mihály napi szokások
	Daltanítás (őszi népdalok) és ismerkedés népi hangszerekkel
	Szüreti koszorú készítése
	Márton napi népszokások, népi körjátékok
	Halloween mécses készítése

	4.
	A szőlőszüret eszközei
	Szüreti tevékenységek és gyűjtőedények (fogalmak – szókincsbővítés)
	Szüreti felvonulás a hozzákapcsolódó dalokkal
	Dalok és táncok
	


Hogyan és mi módon járul hozzá a témahét az SNI tanulók fejlődéséhez:
· A kézműves foglalkozások nagyban segítették az egyébként nagyon gyenge tanulókat abban, hogy a manuális tevékenységek folyamán megmutassák ügyességüket. A tevékenység folyamán a figyelmük egy területre koncentrálódott. Fejlődött a koncentrációs képességük és egy adott tevékenység folyamán a kitartásuk is. Az elkészült alkotások sikerélményhez juttatta őket. A társaik és nevelőik elismerése pedig erősítette önbizalmukat.
· A versek, mondókák közös tanulása során az SNI tanulók semmilyen kényszert nem éreztek a kötelező tanulásra. Mégis könnyen sikerült nekik elsajátítani, ezeket az új ismereteket. Nemcsak megkönnyítette nekik ez a tevékenység a tanulási folyamatot, hanem játékos úton jutottak új ismeretek birtokába. Fejlődött auditív figyelmük, bővült a szókincsük  is.  A mozgással kísért mondókák, versek fejlesztették motorikájukat. Az együttes élmény a közösségben elfoglalt helyüket is megerősítette. Az általában peremhelyzetbe került tanulókat az osztály közössége jobban magába tudta invesztálni.

· A különböző üzemek látogatása alkalmával meggyőződhettünk arról, hogy bizonyos ismeretekkel ők is rendelkeznek, amit most szívesen megosztottak társaikkal. A kötetlenség felszínre hozta az ismereteiket. Általuk jobban ismert környezetben (lehet a szülei munkahelyén egy üzemben) jobban tájékozódtak. Volt rá példa, hogy ők mutattak be valamilyen eszközt. Ilyenkor mikor ők voltak a középpontban semmilyen magatartási probléma nem volt velük. Elmondható az is , hogy ők is figyelmesebben hallgatták társaikat.
· Az őszi felvonulás nagy lehetőség az osztályok és az évfolyamok összekovácsolására. Minden tanuló közösen készítette a szükséges lámpionokat, fejdíszeket. Az osztályok együtt indultak a felvonuláson is. Ez segíti a beilleszkedést, a közösségi normák elfogadását és az, ahhoz való alkalmazkodást.

A témahét során mi pedagógusok is jobban megismerjük a gyerekeket. A más tanulási technikák segítik egymás elfogadását, a tolerancia erősödését. A nem tantárgyi tudás megismerése új megvilágításba helyezi a tanulók személyiségét. Megismerjük az „iskolán kívüli” személyiségüket, amely ismeretekre a továbbiakban sokszor lehet támaszkodni. A témahét sikeressége vezetett oda, hogy minden évben más fejlesztendő terület kap kiemelt hangsúlyt. Ez nem jelenti azt, hogy más terület rovására megy, de megismertetjük a kollégákkal a fejlesztendő terület elméleti alapjait, valamint milyen játékokkal, eszközökkel érhetünk el nagyobb sikereket az SNI tanulók fejlesztésében.


SNI tanulók beilleszkedését és fejlődését segítő feladatcsoportok a különböző képességterületekre építve osztály szinten végezhető feladatokkal

Figyelemfejlesztés
 A figyelem kérdése a pedagógia központi problémája. Minden pedagógus küzd azért, hogy a tanulók figyelmét megragadja és a tárgyra irányulóan minél hosszabb ideig megtartsa. A figyelmi működés erősségének és megbízhatóságának vannak olyan korlátai, amelyek a tanuló életkorával vagy más belső feltételekkel függnek össze. Egyes adatok szerint az intenzív figyelem időtartama 7-10 éves korban maximum 20 perc, ami 11-12 éves korra 25 percre növekedhet (Eisert, M-Eisert, H, 1991). A figyelmi működést sokfajta tényező befolyásolja, többek között, hogy a nap, a hét vagy az év mely szakaszában tartunk. Milyen a gyermek testi és pszichés állapota, életmódjának rendszeressége, táplálkozása, alvásigényének kielégítettsége, fáradékonysága. Tanulási helyzetben mennyire érdekes és újszerű a közölt információ, milyen a tanóra üteme, a pedagógus mennyire képes a gyermek a figyelmét felkelteni és fenntartani. Régi tapasztalata a pedagógiának, hogy kora reggel, a hét első felében, esetleg hosszabb pihenés után jobb a gyermekek figyelmének teljesítménye. 

Vannak olyan tanulók, akiknél a pszichikus fejlettség jelentős mértékű elmaradása vagy korai életkorban lezajlott ártalmak következtében különösen gyenge a figyelmi működés. A figyelmi problémák oka többnyire a működést megalapozó pszichikus funkciók gyengesége, zavara vagy kiesése. Ezek következtében a figyelem elégtelensége már korai életkortól tapasztalható, és tartósan fennmarad. Ezektől megkülönböztethetők azok az átmeneti állapotok, amelyek szintén figyelmi problémákban is megnyilvánulnak meg, de hátterükben inkább aktuális környezeti- pszichés ártalmak feltételezhetők. 

A figyelemzavar vagy gyenge figyelmi működés miatt a gyermeknél tanulási sikertelenség jöhet létre. Ez gyakran meglepetést okoz a gyermek környezetében, ugyanis korábban nem minősítették figyelmének működését. A szülő megszokta figyelemzavarral küzdő gyermekét, s hosszabb idő után már ezt tekinti optimális működésnek. Valóban, ma az iskola az első olyan teljesítményhelyzet, melyben tartós és megfelelő intenzitású figyelmet várnak el a gyermektől. Gyakori tapasztalat, hogy a gyermek figyelmét gyengének minősítő pedagógiai véleményt a szülő értetlenül fogadja. Válaszában azt hangsúlyozza, hogy otthon soha nincsenek ilyen gondok, vagyis ezeket az iskolai környezet hívja életre. Ilyenkor azonban többnyire arról van szó, hogy a szülők már elfogadták gyermekük figyelmének másfajta működését s nem nagyon értik, hogy ezzel mások miért elégedetlenek. 

Természetesen a figyelmetlen gyermekek problémái sem azonosak. Egyik csoportjukra főként az jellemző hogy nem tudják elérni a figyelem összpontosításnak azt a szintjét, amely a tanulás alapvető feltétele lenne. Ennek leggyakoribb tünete, hogy a gyermek figyelme könnyen megzavarható. A változatos környezeti ingerek állandó csábításának nem tud ellenállni, ezért képtelen huzamosabb ideig ugyanazt a tevékenységet figyelme fókuszában megtartani. Bármely új inger jó alkalom a gyermeknek arra, hogy ne a tanárra, ne a kapott feladatra figyeljen. Az ilyen gyermekek állandóan keresik és örömmel fedezik fel az újabb és újabb ingereket pl. mi történik az iskolai folyosón, milyen rendellenességeket vesznek észre az osztályban, milyen zajok szűrődnek be az utcáról. Ezeket aztán nemcsak felfedezik, hanem gyakran felhívják erre a többi gyermek figyelmét is. Végső soron tehát mások figyelemösszpontosítását is zavarják. A figyelmi nehézséggel küzdők másik csoportja, bár képes az életkora alapján elvárható intenzív figyelemre, de ezt a működést nem tudja az eredményes tanuláshoz szükséges ideig fenntartani. Az ilyen gyermekek nagy lendülettel látnak hozzá a feladatvégzéshez, de láthatóan egyre lassulnak, majd kifáradva abbahagyják a feladat befejezését. Valójában nem egyszerűen lassabbak vagy fáradékonyabbak mint a többiek, hanem a figyelmi koncentráció szintjét nem tudják hosszan megtartani.

A figyelmi problémák harmadik típusának tekinthetjük, ha a gyermek a figyelem megosztására képtelen, vagyis nem tud gyorsan és megbízhatóan "kapcsolgatni" a különböző figyelmi helyzetek között. Az iskolai tanítás-tanulás helyzetében erre nagyon gyakran lenne szükség. Gyors váltásokkal kell követni a pedagógus információit az önálló feladat tennivalóit. A figyelem megosztásának jó példája a tollbamondás. Látszólag egyidejűleg követjük az auditív információkat, feldolgozzuk és raktározzuk azokat, miközben előhívjuk az elhangzott anyag írásához szükséges optikus, motoros információkat és elvégezzük a szükséges műveleteket, tevékenységeket. 

S végül a figyelmi problémák negyedik csoportját alkotja a figyelem terjedelmének zavara. Ez valójában a figyelem és a rövid idejű emlékezet működésének együttes problémája. Az egyénre jellemző figyelmi terjedelem azt mutatja meg, hogy egyidejűleg /valójában egymás után/ hány dologra tudunk figyelni. Ide vonatkozó vizsgálatok szerint a 12 éves gyermekek figyelmének terjedelme 3-4, 6 év körülieké pedig 2-3 tárgy, személy vagy jelenség. Az adatok arra az alaphelyzetre érvényesek, amikor a tárgyak, jelenségek körét egyetlen figyelmi ráirányulással próbáljuk megragadni. Ezért van jelentősége az oktatásban annak, hogy milyen a tankönyv illusztrációja. Ha az ábra sok, apró és kevésbé fontos részletet tartalmaz, akkor inkább fennáll annak veszélye, hogy a gyermek nem képes figyelme segítségével a valóban lényeges információkat kiemelni. 

 Mindenki által ismert, hogy a tanulási sikertelenség következtében gyakorta jelentkezik a viselkedés és a beilleszkedés elégtelensége is. A figyelemzavar jellegzetességei sok esetben már korai életkorban megmutatkoznak. A jellemző tünetek sokáig fennmaradnak és könnyű azokat felismerni az óvodás- és kisiskoláskorú gyermekeknél. Külön említendő, hogy a gyenge vagy zavart figyelmi működés a játéktevékenységet is akadályozza. Természetesen a segítségnyújtás ott kezdődik, amikor a környezet felismeri és megérti a gyermek állapotát, s a különféle tüneteket képes egymással összefüggésben és kölcsönhatásban értelmezni. 

A figyelem tartósságának elégtelenségéből adódóan gyakori, hogy gyermekek nehezen tudják követni a szóban vagy írásban kapott utasításokat. Jellemző rájuk, hogy a megkezdett feladat befejezése helyett átugranak egy újabb feladat kezdőpontjára. Nem tudják követni és betartani a feladatok, tevékenységek sorrendjét. Gyakran kell őket biztatni a feladatban való előrehaladásra, ugyanakkor láthatóan nem figyelnek a nekik szóló utasításokra. Figyelmük gyakran elkalandozik, akár feladathelyzetről, akár más tevékenységről van szó. Ábrándozóak és figyelmetlenek. Amikor a pedagógusnak az a benyomása, hogy a gyermek nem képes figyelni, akkor megpróbál erről meggyőződni. Például gyakran felszólítja a gyermeket, hogy foglalja össze, ismételje el, miről volt szó az elmúlt percekben. Azok a gyermekek, akik nem képesek megfelelő intenzitású figyelmi koncentrációra, ilyen helyzetben az elhangzottakból szinte semmit nem tudnak felidézni. Ez annál is inkább meglepő, mert a gyermek látszólag együttműködően vett részt a tanórán, magatartása is megfelelő volt. Figyelmetlensége azonban olyan belső állapot következménye, amely tartósan akadályozza őt a külső környezet ingereinek követésében. Vannak tehát olyan figyelmetlen gyermekek, akik nem rosszak, nem nyugtalanok csak éppen nem képesek figyelni. Mivel magatartásuk nem tér el feltűnően a többi tanulóétól, ezért nehéz észrevenni, hogy működési nehézségeik vannak. Meglehetősen gyakori, hogy a pedagógus és a szülő egyaránt elégedetlen a gyermek teljesítményével, de ennek valódi okát csak nehezen ismeri fel. 

Külön csoportot alkotnak azok, akikre az jellemző, hogy figyelmüket csak rövid ideig tudják fenntartani. Gyakori tapasztalat, hogy ezek a gyermekek csődöt mondanak a kapott feladat végigvezetésében, mert nem tudják figyelmesen követni a teljes utasítássorozatot, hanem annak csak elemeit ragadják meg. Ellenőrzésnél, jellemző rájuk, hogy "bejutott" hézagos vagy mozaikos információkból rossz kombinációkat hoznak létre, amelyekkel meglepik környezetüket. Mit jelent ez iskolai feladathelyzetben? Második-harmadik osztályban már gyakori az ilyen tartalmú feladatok kijelölése: "Mindenki nyissa ki az olvasókönyvét a 26. oldalon, és keresse meg a kép alatt található rövid olvasmányt. Olvassátok el, majd a szövegben húzzátok alá az igéket piros ceruzával." A figyelmetlen gyermek feladatmegoldását elsősorban az akadályozza, hogy az egymást követő utasításelemeket nem követte, vagy azok sorrendjét nem tudja betartani. A figyelem megosztása az iskolai tanulás elengedhetetlen követelménye. A gyermekek egyidejűleg figyelnek a tanárra, önálló munkájukra, az osztály közös munkájára, esetleg belső élményeikre, melyek a tanulás helyzetét kísérik. A sokfajta, de egyidejűleg zajló tevékenységek követése és irányítása, gyors kapcsolásokat kíván, ami egyáltalán nem könnyű feladat.

A fenti figyelmi problémákat viszonylag nehéz felismerni, hiszen a gyermek önkéntelen igyekezetével ezeket részben kompenzálja. Mivel a gyermekek viselkedése, beilleszkedése nem feltűnő vagy eltérő, így a pedagógus nem feltételezi, hogy az apró tünetek egy tanulási teljesítményt akadályozó állapot a "figyelemzavar" megnyilvánulásai. 

Más a helyzet akkor, ha a figyelem zavarához nyugtalan, hiperaktív viselkedés társul. Azonnal felismerhetők azok, akiknél a figyelmetlenség magatartási, beilleszkedési problémákkal jár, de róluk többnyire az a vélemény, hogy rosszaságuk miatt nem képesek figyelni. Az ilyen gyermek kitűnik a többiek közül, bár gyakran a viselkedés rendezését tartják fontosnak, és a velük való foglalkozás kevésbé irányul a figyelmi teljesítmény javítására. 

Nagyon fontos annak kiderítése, hogy a fenti jellemzők már hosszabb ideje fennállnak-e, és nem aktuálisan ható külső tényező váltotta ki azokat. A valóban figyelemzavarral küzdő gyermek minden élethelyzetben, tehát a játékban, bármilyen szabadidős tevékenységben hasonló módon, azaz gyenge figyelemmel vesz részt.

A súlyos figyelemzavar diagnózisát csakis orvosi, pszichológiai, gyógypedagógiai vizsgálatok alapján állapíthatjuk meg. A vizsgálat hosszabb időt és különböző szakemberek konzultációját igényli. A súlyos figyelemzavar olyan állapot, amely a gyermek tanításában különleges bánásmódot, kedvezményeket tesz szükségessé. A figyelemzavar indokolhatja a gyermek besorolását a "más fogyatékosok" csoportjába. Ez csak abban az esetben ésszerű, ha ennek nyomán érvényesíthetők a gyermeket megillető jogok és kedvezmények, melyeket a Közoktatási Törvény tartalmaz. 
A gyermek általános tanulási nehézségének oka lehet a figyelmi működés gyengesége is. A figyelemzavar és a figyelemgyengeség diagnosztikus elkülönítése nem könnyű feladat. Ez utóbbit inkább akkor valószínűsítjük, ha a figyelemgyengeség nem minden tevékenységhez társul, hanem kifejezettebben a tanulási helyzethez kapcsolódik, inkább átmeneti, mint tartós, kialakulásában inkább külső tényezők a felelősek, mint belső, biológiai okok. A figyelemgyengeségből adódó tanulási nehézség megállapítása és diagnosztikus igazolása a Nevelési Tanácsadó feladata. A tanulási nehézséghez szintén kapcsolódnak olyan kedvezmények és jogok, melyek a gyermek érdekét szolgálják. Ezek biztosítása a Nevelési Tanácsadó és a közoktatási intézmény igazgatójának feladata.

Vizuális figyelem:
 A vizuális percepciós képességek (szem-kéz koordináció, alak-háttér észlelés, alakállandóság, térbeli helyzet, térbeli viszony) jelentõs szerepet játszanak az iskolai teljesítmények alakulásában. Ezek a képességek egymástól

viszonylag függetlenül fejlődnek. A fejlődést befolyásolják a környezeti lehetőségek a tapasztalatszerzésre(mozgástér, szülői nevelés, ingermotiváció). A vizuális észlelési képességek 4-7 éves kor között fejlődnek a legdinamikusabban.

Később a fejlődési ütem lelassul. Az első osztályosok heterogén képet mutatnak ezen képességek fejlettségi szintjének tekintetében. Ezt az utóbbi években egyre erőteljesebben tapasztaljuk az iskolába érkező gyermekeknél. 

A sikeres tanulási teljesítmény eléréséhez minden észlelési folyamatnak a lehetõ legfejlettebb szinten kell mozognia. A gyermekeket a külvilág differenciált észlelésére kell tanítani. Minden észlelési folyamatot szenzoros

érzékelés előz meg:

- látás

- hallás

- tapintás

- mozgás.

A gyermekeket sok mozgással, a különböző észlelő funkciók együttes működtetésével lehet fejleszteni. A vizuális észlelés lényegét tekintve optikus folyamat, része a kognitív struktúrának, s így kognitív folyamatnak tekinthető.

A vizuális észlelés fejlesztésének területei:

· A szem-kéz koordináció fejlesztése:

a szem fixáló mozgását alakítjuk,  később ez segíti az írás-olvasáshoz szükséges sorkövetést.
· Alak-háttér észlelés 

a vizuális figyelem  fejlesztése az alakállandóság észlelésének fejlesztésével függ szorosan össze:

Alapja, hogy az agy képes legyen szelektálni a bejutó hatalmas ingertömegben. A vizuális mezőt tagolttá tudja tenni, a lényeges elemeket a lényegtelentől szét tudja választani,és a figyelmét egy adott dologra tudja fókuszálni. Megtanítjuk

a részekből az egészet összetenni, mellyel a vizuális emlékezetét is fejlesztjük. Azoknak a gyermekeknek, akiknek ezen a területen vannak nehézségei gyakran figyelmetlennek, gyenge koncentráló képességűnek tartjuk.
· Alakkonstancia:

 Az a képesség, amellyel egy tárgy, ábra stb. formáját állandónak észleljük nagyságtól, tónusától, színétől, elrendezettségétől függetlenül. A konstancia észlelésének zavarainál nehezített az olvasás tanulás, a geometrikus

formák (mennyiségek), alakzatok felismerése. Nem ismeri fel a betűt, vagy a szót, ha a megszokottól eltérő betűnagysággal, színnel tüntetik fel.
· Térbeli irányok:

A térbeli helyzet észlelése, a tárgy téri elhelyezkedése, iránya a saját testünkhöz viszonyított elhelyezkedés. Ennek bázisa a testséma fejlődés, melyet mozgásos tapasztalatszerzéssel lehet bővíteni. Így alakul ki a saját test és az azt körülvevő tér viszonyrendszerének felfogása, a közel-távol, mellett-alatt-fölött,  elõttem-mögöttem, jobbra-balra stb.ismerete.
· Szerilaitás ( sorrendiség):

A sorrendiség állandóságának felismerése.

Fejlesztő játékok:

· Mi változott?

· Keresd a párját! (pl. memóriakártyákkal)

· Kakukktojás játékok

· Melyik nem illik a sorba?

· Keresd az egyformákat!

· Pontok összekötése

· Építs ugyanilyet (pl. pálcikából, kockából stb.)

· Labirintus játék: térben papíron, mágnessel
· Tréfás képek
· Nagy képen kis részlet megtalálása
· Képek átmásolása
· Felvillantott képek, információk megfigyelése (látótér növelése)
· Lényeges információ kiemelése szövegből, képekből
· Figyelemmegosztás fejlesztése több egyidejű információ megadásával
· Betűtáblában megadott betűk, szavak keresés
 

Auditív figyelem

 "A beszédészlelés az a készség, amelyik lehetővé teszi a gyermek számára, hogy beszédhangokat, beszédhangok kapcsolódásait, hosszabb hangsorokat felismerjen, és képes legyen az elhangzásnak megfelelő sorrendben megismételni.... 
...Ennek a készségnek az eredménye az, hogy a gyermek megtanulja anyanyelve szavainak hangzását, és egyre több új szó (új hangsor ) felismerésére lesz képes...
...az ép hallás még nem jelent ép beszédészlelést, hasonlóképpen a beszédészlelés ép működése nem egyenlő a jó beszédmegértéssel!" 

 (Gósy: A beszédészlelés és a beszédmegértés fejlesztése)

Az auditív fejlesztés elsősorban a logopédus feladata. A tanórákon és a fejlesztő foglalkozásokon azonban mi pedagógusok is használjuk ezt a fejlesztést.

Az auditív ingerek sokaságát két nagy csoportra osztjuk. Legelőször e felosztás alapján indítjuk a hangingerekre való figyelem kialakítását.

        környezet hangingereinek felismerése

 (zörejek, zajok, állathangok, hangszerek, stb.)

        emberi hang megismerése

(sírás-nevetés, éneklés, mély-magas, halk-hangos, rövid-hosszú, stb.)

A fentiekben a felsoroltak minőségi jellemzőinek, azok változásainak

        megfigyeltetése

        felismertetése

        azonosítása

        megkülönböztetése

        emlékezetben tartása

Fejlesztő játékok

· Zörejek, hangok, beszéd hallgatása

· Kiemelt inger érzékelése, jelzése: taps, koppantás stb megbeszélt jelre, szóra
· Háttérzaj készítése számítógépen, kazettán pl. (témához illő effektek, zenei aláfestés,
   ének, beszéd, állathangok, forgalom zaja stb.)

 Érzékelés, észlelés, tájékozódás
 

Vizuális érzékelés, észlelés
 

· Azonosság, különbözőség észlelése

· Kösd össze/jelöld az ugyanolyat!

· Színezd az egyformát egyforma színűre!

· Alakállandóság (azonos formák különböző méretben, helyzetben)

· Alak-háttér megkülönböztetése (mi bújt el?)

· Szemfixációs gyakorlatok pl. elemlámpa fényének követése, mozgás, képek követése
· Reprodukciós gyakorlatok térben, síkban
· Rész-egész pl. kép, rajz kiegészítése, mozaik játékok, pazzle
· Gestalt-látás (egységben látás) pl. formák, betűk, szavak, számok, képek kiegészítése
   egésszé
· Alakkonstancia, alak- és formaállandóság: betűk, számok, ábrák felismerés elforgatva,
    egymásra rajzolva, változó helyzetekben
· Vizuális ritmus követése, utánzása, folytatása
· Változás megfigyelése: hiányok pótlása minta alapján
 

Auditív észlelés
 

· Légzésgyakorlat hangutánzással egybekötve

· Hangutánzás (állatok, járművek, zörejek)

· Magánhangzók képzése hallás alapján

· Ritmus visszatapsolása, kopogása

· Suttogó gyakorlatok

· Hangfelismerés, hangdifferenciálás (zöngés-zöngétlen, zörej, hangszerek, hangok, 
   hangos-halk, magas-mély, gyors-lassú, rövid-hosszú)
· Akusztikus és diszkriminációs gyakorlatok, játékok pl. szó kiegészítése egésszé,
   hang, szó, szótag kihallása felolvasott, meghallgatott szövegből
· Akusztikus inger irányának észlelése
· Szekvenciák követése pl. hangok, szavak, mondatok ismétlése hallás után,
   hallási sorrend elismétlése, ismétlőgyakorlatok játékosan
· Számfogalom kialakítása, fejlesztése auditív megerősítéssel pl. kopogás, taps, egyéb 
   hangingerek leszámolása
 
Taktilis észlelés
 

· Hideg-meleg érzékeltetése

· Különféle formák, tárgyak felismerése tapintás alapján

· Mit rajzolok a hátadra, tenyeredbe?

· Recés anyagból kivágott formák felismerése csukott szemmel
 

Térészlelés, téri tájékozódás
 

· Testséma kialakítása: fő és résztestrészek, funkciójuk, saját test elhelyezése térben,
   tájékozódás a saját testen
· Oldaliság kialakítása: egyik majd másik oldal, az oldalak változtatása, oldaliság 
   gyakorlása változó helyzetekben pl. körben
· Tájékozódás térben: viszonyfogalmak pl. tedd a kockát a szék alá stb., test mozgatása 
   megadott irányba, hármas tagozódás észrevétetése padon, szekrényben stb
· Labirintus játék
 

Síkbeli tájékozódás

· Vízszintes irányban: szőnyeges, homokban, asztalon, padon, füzetben, vonalközben
· Függőleges irányban:   u.a.
            
Időérzékelés, tájékozódás időben
 

· Eseménysor összeállítása (képek, mondatcsíkok)

· Hét napjai, eseményei

· Évszakok, napszakok eseményei

· Tájékozódás egy napon belül: napszakok, napi események, időtartam
· Naptár használata
· Dátumok, események időrendje, időtartama
· Egyéni ünnepek, dátumok időrendje
· Az eltelt idő érzékeltetése
Keresztcsatornák működtetése, összhang fejlesztése
· Hang-állatképek, hívókép egyeztetése
· Látott, betű, szó egyeztetése a hanggal
· Hallott, tapintott tárgy egyeztetése képpel
· Képek, események, jelek összekapcsolása 
· Mérleg-játék: az egyik serpenyőben van egy szám, tegyünk a másikba annyi számot,
                   hogy a két oldal egyenlő legyen
Mozgás
 
Nagymozgások
 

· Szabadmozgásos játékok: csúszás, kúszás, mászás, futás, ugrálás, lépcsőn járás stb.

· Mozgásutánzó játékok álló helyzetben, mozgó helyzetben pl. állatok mozgásának 
   utánzása, szoborjáték
· Szabályokhoz kötött mozgásos játékok (alapmozgások)
· Az egyensúlyozást fejlesztő játékok, gyakorlatok pl. padon, kötélen, útvonalon,
   guggolás, féllábon állás, ugrálás, szökdellés
· Koordinált mozgások fejlesztése pl. ellentétes végtagmozgás, hintázás, lépcsőn járás
   váltott lábbal, akadályfutás, ugrókötelezés, hullahopp karika használata
· Mozgássorok kitalálása, ütemezése
· Irányváltások, tempóváltások a mozgásban
 

· Finommozgás
 

· Önkiszolgálás
· Kézzel végzett mozgások

· Szabadon végezhető mozgások: pl. szappan forgatása, masni kötése,
· Gyurmázás: gömbölyítés, nyújtás, lapítás, formázás

· Színezés különböző nyomatékkal

· Formák, betűk, rajzok átírása

· Pontok összekötése

· Festés ujjal, szivaccsal, ecsettel,
· Labirintus játék

· Kéztorna, ujj-játékok, zongorázás, gépelés, ujjbábozás
· Tépés, csipegetés,

· Ollóhasználat, nyírás

· Fűzés

· Játék pálcikákkal, magokkal: forma, sor kirakása, folytatása, változtatása,
      ragasztása,

· Marokkó

· Puzzle

· Gyöngyfűzés

· Célbadobó játékok
· Összerakó, építő- szerelőjátékok, makett készítése dobozokból
· Grafikus formák másolása szabadon, vonalközbe, négyzethálóba
Lábbal végzett mozgások:

· babzsák, ceruza, tárgyak felvétele lábbal,  tapsolás, rajzolás lábbal

 

Szem-láb koordináció
 

· Karikába lépés, ugrás, átlépés

· Testrészek megérintése, megnevezése, mozgássor leutánzása

· Előzőek csukott szemmel

· Előzőek tükör előtt

· Hiányzó testrészek pótlása rajzon

· Testrészek és funkciójuk
 

· Artikulációs gyakorlatok

              beszédszervek ügyesítése játékosan, 
· ajak- és nyelvgyakorlatok pl. gyertyaláng táncoltatása, hangutánzó gyakorlatok, csoki
      lenyalása az ajak körül, fütty, cuppantás stb.
 

Gondolkodás
 
Analízis, szintézis
 

· Puzzle játék

· Keresd a kisképet a nagyképen

· Mi hiányzik a képről?

· Melyek az egyformák? (tréfás rajzok, tárgyak)

· Betűhiány szavakban, mondatban
· Betűpótlás: rövid-hosszú, zöngés-zöngétlen, j-ly stb.
· Fölösleges betű keresése szavakban
· Betűtáblában értelmes szavak keresése
· Szóalkotó játék: betűkockával 6-8 betű kiválasztás, értelmes szó alkotása
· Szótagkereső: összekevert szótagokból szókirakás. Nehezítés: fölösleges szótagok
 

Csoportosítás, osztályozás, rendszerezés
 

· Keresd a párját! (összetartozó tárgyak, állatok és kicsinyeik )

· Csoportosítás adott szempontok szerint (szín, forma, méret, azonosság, különbözőség)

· Csoportosítás, halmazalkotás tárgyakkal, színezéssel, főfogalom keresése
· Apró tárgyak válogatása, rendrakás, főfogalom alá sorolás
· Föld, víz levegő játék

· Szókapcsolatok gyűjtése

 

Általánosítás
 

· Gyűjtőfogalmak szerinti rendezés

· Gyűjtőfogalomhoz alárendelt fogalom keresése: dobókockára gyűjtőfogalmat jelentő
    képek ragasztása, gurítás, fogalomkeresé

· Analógiák létrehozása

 

Összehasonlítás
 

· Mi a különbség? Mi az egyforma?

· Ellentétpárok

· Szabályfelismerési játékok: kakukktojás, barcohba
· Dominó: kép, szám, betű, kép-szó, római számok, szorzó stb.          
 

· Lényegkiemelés
 

· Rövid mesék, olvasmány, dal tartalma

· Kép, tárgy és tulajdonságok párosítása

· Képsorok mondanivalójának verbális megfogalmazása
Ok-okozati összefüggés
 

· Eseménysor összeállítása: képsor, mondatok

· Megkezdett mondat folytatása, befejezése
· Képhez tartozó igaz állítások megkeresése, gyűjtése, válogatása
 

Aritmetikai gondolkodás
 

· Ugyanannyi, több, kevesebb fogalmának érzékeltetése változó helyzetekben
· Mennyiégek, képek, számok, kockák stb. sorbarendezése,
· Variációs lehetőségek a soralkotásban
· Számkép-mennyiség-számnév egyeztetése
· Számlálás növekvő-csökkenő sorokban
· Viszonyfogalmak, összehasonlítások, mérések: nagyobb, több, rövidebb stb.
· Több érzékszerv bevonásával mennyiségek  számlálása, egyeztetése pl. lépegetés, ugrálás, koppantás, mozgás stb.
Emlékezet
 
Vizuális emlékezet
 

· Memória játékok

· Mi változott?

· Rontó játék

· Auditív emlékezet

· Tárgyak, nevek, sorozatok visszamondása

· Mondókák, énekek

· Szóvonat

· Mondatbővítő játék

· Szókereső

 

Komplex emlékezet

· Ismert tárgyak, állatképek, fényképek bemutatása után a kapcsolódó hang felismerése
Asszociációs játék: Erről jut eszembe…
 
Kommunikáció
 
Beszédkészség
 

· Utánzás: állathangok, beszédhangok,

· Mondókák, énekek, versek tanulása

· Képek megnevezése, értelmezése

· Párkereső,

· Rokonértelmű szavak gyűjtése

· Események, mese eljátszása,

· Szerepcsere

· Meselánc

· Barcohba

· Asszociációs játék: erről jut eszembe

· Szógyűjtés, szókincsbővítés adott témakörökben
· Szószerkezetek kiegészítése, toldalékok pótlása
· Párbeszédes szituációk
· Szavakból mondatalkotás
· Hibakeresés szóban, mondatban
· Helyzetgyakorlatok, játékok
· Fehér, fekete, igen, nem játék (a letiltott szavakat lehet változtatni)
 

Nonverbális kommunikáció

· Érzelmek kifejezése, eljátszása, leolvasása

 Általános tájékozottság
 

· Mondatkiegészítés

· Önismereti játékok

· Mondatfűzés: megadott szavak mondatba foglalása. A mondatok tartalmilag  kapcsolódjanak egymáshoz (tréfás is lehet)
· Igaz-hamis: állítások gyűjtése, készítése, eldöntése
· Szókitaláló: 3-4 kulcsszó alapján nevek, fogalmak kitalálása

